Eating

Diibu e la bondirii de eŋ poɔŋ. A Biology poɔ, a ŋaa ma e la ka a toɔ bɔ faga kaŋa ane bonuuri naŋ waana ne basbo. Donne ane bonvobo zaa seŋ ka a di ka a toɔ baa. Boma naŋ dire bonvobo maŋ di la a donne mine ka a toɔ baa, a mine meŋ naŋ dire teere, ka a mine meŋ dire a teere ane a donne zaa. A mine meŋ dire la bompõɔmo. Bonvobo mine maŋ de la boma naŋ maŋ maale a puoriŋ kyɛ ba dire boma naŋ maala a poɔŋ.

Nensaaleba, diibu yɛlɛ e la kpeɛŋaa,  kyɛ a e la yeli kaŋa naŋ erɛ bebiri zaa. Dɔɔtare naŋ kaara bondirii yɛlɛ yeli ka bondisonne taa la tɔna yaga ko a egane.  Noba mine na baŋ ŋmaa la ba bondirii diibu bare. A ŋaa na baŋ e la a yi a soba boɔbo ka a e ba bondirii yɛlɛ nɔɔre lembo. Bondirii ba diibu na baŋ e la ayi bondirii naŋ ba kyɛbe zuiŋ. Bondirii diibu yaga na baŋ vɛŋ la ka fo eŋgane e bɛroŋ lɛ. A ŋaa la vɛŋ ka yeli ka bɛroŋ e la yelwonaa kaŋa.

 Nensaaleba bondirii diibu 
Yie gyamaa taa la bondimaale die ka a kpoŋ ka o e bondirii yoŋ maaloo zie, a na baŋ taabondirii ziŋ di zie. Ziire gyamaa meŋ taa bondimaale ziiri naŋ e kpoŋ, siri zu bondimaaleba, ka noba na baŋ di be ka ba naŋ ba wa peɛle yiri, ka ba naŋ ba wa nyɛrɛ wagere na maale bondirii kyɛbee ba maŋ da di la yeŋ poɔ ka lantaa ne ba zɔmmine. Lammo ziiri gyamaa bondirii ne bonnyuuri maŋ bebe ka noba na baŋ di.

Noba maŋ di la gbɛre boyi bee bota bebiri zaa. Bonɔɔre fee na baŋ ɔɔ la bondirii kpakyaga. Dɔɔtare naŋ be UK poɔ yeli ka a sommo la neɛ maŋ di gbɛre bota bebiri zaa.( ka tɔbɔ e 400 ane 600 kcal)  ka a maŋ e aware anaare bee ayɔɔbo a diibo soga. Ka neɛ di bondirii naŋ soma gbɛre bota  ka a laa paaleŋ ka a kyɛlee maŋ e zɛvaare yoŋ,1/4 e bondirii naŋ waana ne sēɛ ka a mine la nɛne, ka 1/4 meŋ e bondirii naŋ taa faga ka a mine la mui, ka zaa pãã lantaa te e 1800-2000 kcal, a ŋaa la seŋ ka nensaalaa maŋ di.

A Sharia merɛ poɔ bondirii diibo a ko a Sulaama mine maŋ e la kyeeroŋ a ŋmenaa saga a Ramadan wagere poɔ.

 Nensaalaa baabo 
Billeere ba maŋ di a ŋa nembɛrɛ. Ba maŋ baa la ne bire kõɔ yoŋ. Bondikoɔ fee la ka ba maŋ ko bileere naŋ ta kyuure ayi bee ata, kyɛ billeere gyamaa ba dire nembɛrɛ bondirii  kyɛ kaara ka ba te ta kyuure ayɔɔbo bee anii. Billere maŋ dire la bondikoɔ bonso ba ba taa nyɛmɛ kya ba poɔɔre meŋ ba yuo. Ka ba naŋ wa ta kyuure anii bee pie ne ayi, a ba poore maŋ yuor la fee ka ba peele dirɛ nubiri bondirii. A ba bondirii naŋ maŋ waa la fee kyɛ a yi biiri gyamaa naŋ ba taa a konkama nyɛmɛ zuiŋ ane a sazu nyɛmɛ. Ka ba naŋ wa ta kyuure pie ne anii ba nyɛmɛ maŋ e la yaga  ka ba poore me yuo ka ba na baŋ di nembɛrɛ bondirii. Bondirii zane diibu maŋ e la kpeɛŋaa ko bibirii, ba ba maŋ baŋ lɛ ba naŋ na e a maŋ di ka zie soma kyɛ kaara ka ba te ta yuomo anuu bee ayɔɔbo.